LEGNO TRADE s.r.o.,  
Dukelská 837/134, 087 01 Giraltovce 
Odôvodnenie nezrušenia použitého postupu zadávania zákazky
podľa § 57 ods. 2 zákona č. 343/2015 Z. z. o verejnom obstarávaní a o zmene a doplnení
niektorých zákonov v znení zákona č. 438/2015 Z. z.
1.	 Identifikácia verejného obstarávateľa: 
LEGNO TRADE s.r.o., Dukelská 837/134, 087 01 Giraltovce, IČO: 36685313 	
2.	 Názov predmetu zákazky: 
        Inovatívna technológia na rezanie a spracovanie dreva, časti 1,2,3.
3.	Postup zadávania zákazky: 
       Podlimitná zákazka 
       Výzva na predkladanie ponúk bez elektronického trhoviska, §§ 112,113,114.
4.	Uverejnenie vo Výzvy na predloženie ponuky:  vo Vestníku verejného obstarávania číslo     
       69/2020 zo dňa 27.03.2020, zn.12156 – WYT.

LEGNO TRADE s.r.o., Dukelská 837/134, 087 01 Giraltovce, IČO: 36685313  ako povinná osoba podľa § 8 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z. (ďalej len „Subjekt“) vyhlásil podlimitnú zákazku na stavebné práce na predmet „Inovatívna technológia na rezanie a spracovanie dreva“, Výzva na predkladanie ponúk zverejnená dňa 27.03.2020 Vestníku verejného obstarávania číslo  69/2020  (ďalej ako „Výzva“).

Podmienky účasti a požiadavky verejného obstarávateľa uvedených vo Výzve  a v súťažných podkladoch boli v súlade so základnými princípmi verejného obstarávania.

Vo výzve na predkladanie ponúk boli uvedené miesta a neobmedzené prístupy ku súťažným podkladom pre všetkých potencionálnych záujemcov resp. uchádzačov.

Z elektronického prostredia certifikovaného elektronického systému na komunikáciu Josephine je zrejmé, že o súťažné podklady mali záujem 2 (dva) podniky – PRES SK, s.r.o. Žilina a Strojwood s.r.o. Prešov.

V lehote na predkladanie ponúk, t. j. do 08.04.2020, 9:00 hod. bola Subjektu predložená 1 (jedna)
ponuka uchádzača PRES SK, s.r.o. Žilina, ktorá splnila všetky podmienky účasti vo verejnom obstarávaní ako aj požiadavky Subjektu na predmet zákazky, časti 1,2,3.
Pri zadávaní zákaziek sa musí uplatňovať princíp rovnakého zaobchádzania, princíp nediskriminácie uchádzačov alebo záujemcov, princíp transparentnosti a princíp hospodárnosti a efektívnosti.

Podľa § 57 ods. 2 Zákona o verejnom obstarávaní „Verejný obstarávateľ a obstarávateľ môžu zrušiť verejné obstarávanie alebo jeho časť aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa alebo obstarávateľa požadovať, aby vo verejnom obstarávaní pokračovali, najmä ak sa zistilo porušenie tohto zákona, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota. Ak bola predložená len jedna ponuka a verejný obstarávateľ alebo obstarávateľ nezrušil verejné obstarávanie alebo jeho časť, je povinný zverejniť v profile odôvodnenie, prečo verejné obstarávanie nezrušil. “.
Z povahy Zákona o verejnom obstarávaní a konkrétne vyššie uvedeného ustanovenia vyplýva, že ide o kogentnú právnu normu, od ktorej sa nemožno odchýliť.
Ustanovenie § 57 ods. 2 Zákona o verejnom obstarávaní oprávňuje Subjekt zrušiť použitý postup zadávania zákazky, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od Subjektu požadovať, aby vo verejnom obstarávaní pokračoval. Postup viažuci sa k vzniku dôvodov hodných osobitného zreteľa a smerujúci k zrušeniu použitého postupu zadávania zákazky má byť ale odôvodnený a podporený určitými závažnými skutočnosťami takého významu a intenzity, na základe ktorých nie je od Subjektu možné rozumne očakávať, aby vo verejnom obstarávaní pokračoval. V ustanovení § 57 ods. 2 Zákona o verejnom obstarávaní sa uvádza aj príklad, čo je možné považovať za dôvod hodný osobitného zreteľa, pre ktorý nemožno od Subjektu požadovať, aby vo verejnom obstarávaní pokračoval, a to ak sa zistilo porušenie Zákona o verejnom obstarávaní, ktoré má alebo mohlo mať zásadný vplyv na výsledok verejného obstarávania. Nakoľko vo verejnom obstarávaní sa nezistilo porušenie Zákona o verejnom obstarávaní, ktoré má alebo mohlo mať zásadný vplyv na výsledok verejného obstarávania, nie je možné aplikovať uvedenú možnosť zrušenia použitého postupu zadávania zákazky.
Ďalším dôvodom na zrušenie použitého postupu zadávania zákazky Subjektom, ktorý je uvedený v § 57 ods. 2 Zákona o verejnom obstarávaní je zmena okolností, za ktorých sa vyhlásilo verejné obstarávanie. Pod zmenou okolností treba v súlade s klauzulou rebus sic stantibus rozumieť zmenu pôvodných okolností, z ktorých Subjekt vychádzal v okamihu vyhlásenia verejného obstarávania a ku ktorých zmene došlo počas priebehu verejného obstarávania do tej miery, že od Subjektu nemožno očakávať, aby pokračoval vo verejnom obstarávaní. Pokiaľ by Subjekt disponoval neobmedzenou právomocou zrušiť verejné obstarávanie bez opodstatnených legitímnych dôvodov, takýto postup by predstavoval neprimeraný zásah do práv uchádzačov. Za zmenu okolností teda nemožno považovať akúkoľvek zmenu v procese verejného obstarávania.
Ďalším dôvodom na zrušenie použitého postupu zadávania zákazky Subjektom, ktorý je uvedený v § 57 ods. 2 Zákona o verejnom obstarávaní je, ak navrhované ceny v predložených ponukách sú vyššie ako predpokladaná hodnota. Subjekt konštatuje, že úspešný uchádzač navrhol cenu v predloženej ponuke, ktorá nie je vyššia ako predpokladaná hodnota zákazky. Vzhľadom na uvedenú skutočnosť uvedený dôvod nepovažuje Subjekt za opodstatnený a legitímny. Navrhovanú cenu považuje verejný obstarávateľ  za primeranú a objektívnu vzhľadom ku požadovanej kvalite a rozsahu predmetu zákazky, zároveň je výhodná ku podmienkam plnenia podľa zmluvy o dielo, hlavne vzhľadom na aplikáciu realizačnej zábezpeky vo výške 10 % zo zmluvnej ceny diela. Zároveň sa konštatuje, že dielo bude možné vyhotoviť bez neprimeraného rizika za efektívnu cenu.

Ďalším dôvodom na zrušenie použitého postupu zadávania zákazky Subjektom, ktorý je uvedený v § 57 ods. 2 Zákona o verejnom obstarávaní je, ak nebolo predložených viac ako dve ponuky. Ako vyplýva zo znenia predmetného ustanovenia, Subjekt má možnosť, nie však povinnosť zrušiť verejné obstarávanie. Oprávnenie Subjektu zrušiť verejné obstarávanie nemôže preto v žiadnom prípade viesť k diskriminácii niektorého z uchádzačov, ktorý zároveň splnil podmienky účasti vo verejnom obstarávaní ako aj požiadavky Subjektu na predmet zákazky. Zákazku vyhlásil Subjekt pre neobmedzený počet záujemcov zverejnením Výzvy na predloženie ponuky vo Vestníku verejného obstarávania číslo 69/2020 zo dňa 27.03.2020, zn.12156 - WYT a umožnil tak priamy a neobmedzený prístup k Výzve a ostatným podkladom a dokumentom zákazky.

Giraltovciach dňa 22. 04.2020.

                                                                                  Dušan Gdovin 
                                                                                      konateľ